Worcester F 80 Distinctiones

29 Ciuitas est duplex

Ciuitas est duplex: mundi et Dei. seculi et claustri. Prima non est edificanda quia, *Maledictus omnes qui edificat Ierico,* [Ios. 6:26]. Luc. 19[:41]: *Videns* Jesus *ciuitatem fleuit,* etc. Hec ciuitas est deflenda est et destruenda quia deficient sibi alimenta deuocionis, Jer. 9[:18] et 14[:17-18]: *Deducant oculi mei lacrimas,* etc.*,* usque *Si* ingressus *fuero* ciuitatem. Ecce attenuati fame, ecce quanta miseria esse ad archam, repletam et mori, fame, Psal. [58:7]: *Famem pacientur ut canes, et circuibunt ciuitatem.*

Secundo, quia deficit ibi presidium defencionis, maxime quando illa qui deberent se defendere contra hostes exteriores mutuo se impugnant, Prou. 29[:8]: *Homines pestilentes dissipant ciuitatem.* Talis ciuitas corruit sine hoste, Matt. 12[:25]: *Omnis domus* aut *ciuitas contra se*,[[1]](#footnote-1) *non stabit.* Nec mirum, quia secundum Psal. [54:10]: *Vidi iniquitatem et contradictionem[[2]](#footnote-2) in ciuitate.*

Tercio, quia deficit ibi iudicium correctiones quod plangit, Ysai. 1[:21], *Quomodo* *facta meretrix ciuitas plena judicii.* Vrbis fidelis *justitia habitauit in ea, nunc homicide*. Quod contingit dupliciter, uel anime male voluntatis, uel gladio detractionis, uel veneno infectiue locucionis, uel exemplo praue conuersacionis.

¶ Quarto, quia deficit ibi consilium discrecionis. Ideo, patet ibi periculum destruccionis, Eccle. 9[:14]: *Ciuitas* enim tunc *parua, et pauci viri in ea, et venit contra eam rex magnus,* id est, diabolus, et ponit *munitiones* in girum, etc. Ideo, destruenda est nisi veniat vir pauper et sapiens et liberat eam. Et hee sunt cause quare Christus fleuit super ciuitatem.

¶ Est et alia ciuitas siue claustri que edificanda est et inhabitanda, Ysai. 64[:9]: *Ecce,* Domine, *populus tuus omnes nos.* *Ciuitas* Sancta tua. Et Luc. vltimo [24:49]: *Sedete in ciuitate* donec iudicium, etc. Hec religio dicitur ciuitas quia amabit eam, murus observancie regularis, ante murale est paciencia, fossatum est humilitas, tur-

/fol. 221ra/

ris est contemplacio. Ibi habitant claustrales velut in castro, obedienciarii, et officiales uelut in urbe, conuersi et seruientes, velut in suburbio, locus iudiciorum, primum locus negociacionum. Econtra actuum spiritualium chorus, locus studencium est claustrum, locus operancium et labo-

rancium varietates officiorum.

¶ Et nota quod isti ciuitati spiritualiter est prouidendum de quatuor[[3]](#footnote-3) quod sit ibi iudicium equi-

tatis, consilium veritatis, solacium fertilitatis, presidium firmitatis contra quatuor predicta. Et pro hiis, quatuor habendis solebant formoses ad ciuitatem concurrere, pro habendo iudicio, pro querendo, consilio, pro curando, edulio, pro optinendo, presidio.

¶ Pro primo, quod ibi sit iudicium correccionis, Ysai. 1[:26]: *Vocaberis ciuitas justi, urbs fidelis.*

¶ Secundo, quod ibi abundet iudicium discrecionis, quia Eccli. 10[:3]: *Ciuitates inhabitabuntur per sensum[[4]](#footnote-4)* prudentium. Nota quod in ciuitatibus solet consilium inueniri, Act. 9[:7]: *Et ingredere ciuitatem et dicetur tibi quid te oporteat facere*.

Pro tercio, Joan. 4[:8]: *Discipuli ierant in ciuitatem vt cibos emerent.* Hoc autem procurat assiduitas deuocionis, Ysai. 33[:17]: *Videbunt oculi* tui ciuitatem opulentam.

Pro quarto Prou. 18[:19]: *Frater qui adiuuatur a fratre quasi ciuitas firma*. De ciuitate sic edificata, proiciuntur contra hostes lapides elemosine, sagitte oracionis, aqua calida lacrimarum [2] Reg. 10[:12]: *Pugnemus pro* ciuitate.

1. se ] *add.* domum. [↑](#footnote-ref-1)
2. contradictionem ] F 128, Lambeth *corr*. predictionem F 80. [↑](#footnote-ref-2)
3. quatuor ] *add*. primo. [↑](#footnote-ref-3)
4. sensum ] F 128, Lambeth *corr.* consensum F 80. [↑](#footnote-ref-4)